શહેરમાં હથિયારોના સૌદાગરો ઉપર બાજનજર રાખવા પોલીસ કમિશ્નર અગ્રવાલ, જેસીપી અહેમદ, ડીસીપી જાડેજા, એસીપી ગેડમની સૂચનાથી તાલુકા પીઆઇ જે વી ધોળા અને અરજણભાઈ ઓડેદરાની બાતમી આધારે પીએસઆઇ એન ડી ડામોર, એએસઆઇ હર્ષદસિંહ ચુડાસમા, કલ્પેશભાઈ કુંવાડિયા, વિરેન્દ્રસિંહ જાડેજા, ભગીરથસિંહ ઝાલા, ચંદ્રરાજસિંહ રાણા, વિક્રમભાઈ લોખીલ, ઉમેશભાઈ ચાવડા, દિવ્યરાજસિંહ ઝાલા અને મહેશભાઈ સેગલીયાને સાથે રાખીને બાતમીવાળી જગ્યા નાના મૌવા રોડ સ્પીડવેલ પાર્ટી પ્લોટ પાસે શંકાસ્પદ હિલચાલ કરતા શખ્સને સકંજામાં લઇ અંગજડતી લેતા તેની પાસેથી એક દેશી બનાવટની લોખંડની પિસ્તોલ અને 3 જીવતા કાર્ટીસ મળી આવતા 10,300નો મુદામાલ કબ્જે કર્યો હતો આ શખ્સનું નામઠામ પૂછતાં મોરબી ખાખડાવાડી મફતિયાપરામાં રહેતો અને છૂટક મજૂરીકામ કરતો વિપુલ છગનભાઇ બથવાર હોવાનું જણાવતા તેની ધરપકડ કરી હતી પોતે આ હથિયાર વેચવા આવ્યો હતો પરંતુ કોઈ ગ્રાહક મળે તે પૂર્વે જ પોલીસે ઝડપી લીધો હતો આ હથિયાર ક્યાંથી લાવ્યો તે જાણવા રિમાન્ડ મેળવવા તજવીજ હાથ ધરી છે.